नगर के जौहरी बाजार मोहल्ले के लोगों के सहयोग आयोजित होने वाले गणेश महोत्सव की सभी तैयारियां पूरी कर ली है। गुरुवार (आज) दिन में दो बजे से नगर के मल्ली बाजार से जौहरी बाजार तक गणेश प्रतिमा की शोभा यात्रा निकाली जाएगी। इसमें मुंबई से ढोल नगाड़े व तासे के साथ पहुंचने वाले 16 सदस्यीय टीम प्रस्तुति देगी। इस शोभा यात्रा में नगर से बड़ी संख्या में भीड़ उमड़ेगी। जौहरी बाजार के व्यापारी दीपक वर्मा ने बताया कि बम्बई से आने वाली टीम गुरुवार की सुबह तक अल्मोड़ा पहुंच जाएगी। गणेश मूर्ति भी अल्मोड़ा पहुंच गई है। शोभा यात्रा के बाद देर शाम जौहरी बाजार में मूर्ति स्थापित की जाएगी। जौहरी बाजार के गणेश महोत्सव से जुड़े गणेश मराठा, अजय मराठा, दलीप मराठा, ननवात मराठा, नाना मराठा, विशाल मराठा, मनीष मराठा सहित समस्त मोहल्ले के लोगों ने तैयारियों को अंतिम रूप दे दिया है।